Prosopocoilus (Cyclotropus) sericeus

Prosopocoilus sericeus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene 20-36 millimeter), brunsvart hjortebille, kroppen vanligvis tett dekket av lysbrune, hårlignende skjell. Hannen har forholdsvis korte, sigdformede, sagtakkede kjever,store hanner har lange kjever med tenner bare i spissen. Hodet er stort og bredt, pannen er litt vagt, V-formet uthulet i midten. Hodet har en butt tann på hver side bak fasettøynene. Antennene har en tre-leddet vifte. Pronotum er betydelig bredere enn langt, rundet. Beina er brune. Hunnen er noe mindre enn hannen, uten forstørrede kjever, kroppsformen bredere, hodet og pronotum tett og fint punktert, gjerne med en blank midtstripe uten skjell.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er utbredt i Thailand, Malaysia, på Sumatra og Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Cyclotropus Oberthür & Houlbert, 1914
 Prosopocoilus (Cyclotropus) sericeus (Westwood, 1844)
 Prosopocoilus (Cyclotropus) sericeus sericeus (Westwood, 1844) - Borneo, Sumatra
 Prosopocoilus (Cyclotropus) sericeus siberutensis Mizunuma, 1994 - Sumatra
 Prosopocoilus (Cyclotropus) sericeus simeulensis Mizunuma & Nagai, 1991 - sørlige Kina - Sumatra
 Prosopocoilus (Cyclotropus) sericeus taronii (Lacroix & Ratti, 1983) - Thailand, Vest-Malaysia

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Dyr formelt beskrevet i 1844
Dyr formelt beskrevet av John Obadiah Westwood
Thailands insekter
Vest-Malaysias insekter
Sumatras insekter
Borneos insekter